procesaur/Wiki.mk huggingface dataset:
Вилхелм I (Хесен)

Вилхелм I (германски: ''Wilhelm I, Kurfürst von Hessen''; 3 јуни 1743 – 27 февруари 1821) — најстариот преживеан син на Фридрих II, Ландграв од Хесен-Касел и принцезата Марија од Велика Британија, ќерка на Џорџ II.
Неколку други изборни кнезови на Светото Римско Царство биле признати за кралеви на Конгресот во Виена (1815), а Вилхелм се обидел да им се придружи со тоа што се прогласил за крал на Хатите. Меѓутоа, европските сили одбиле да ја признаат оваа титула на Конгресот во Екс-ла-Шапел (1818) и наместо тоа му ја дале титулата ''Голем Војвода''. Сметајќи дека титулата принц-изборник е супериорна по достоинство од онаа на Големиот Војвода, Вилхелм избрал да остане електор, иако веќе непостоело Царството. Хесен-Касел ќе остане електорат додека не биде припоен од Прусија во 1866 година.
Интервизија (Шостакович)

''Интервизија'' ― кратко оркестарско дело на Дмитриј Шостакович компонирано во 1971 година. Била нарачана од Intervision Network, која ја емитувала својата премиера на 29 март 1971 година, еден ден пред 24-тиот конгрес на Комунистичката партија на Советскиот Сојуз. Бидејќи ''Интервизија'' на Шостакович редовно била користена за предговор за емитување на странски вести, делото станало едно од најпознатите на композиторот во последните децении на Советскиот Сојуз. Објавен е во том 36 од новото комплетно издание на музиката на композиторот што во моментот го издава DSCH Publishers. Ракописот на Шостакович, кој содржел делови од неговата транскрипција за гласови и пијано од неговата Симфонија бр. 14, композиторот му го подарил на Борис Парсаданијан. Ракописот моментално се чува во Џулијардовата збирка на ракописи.
Вилхелм (Насау)

Вилхелм (германски: ''Georg Wilhelm August Heinrich Belgicus''; 14 јуни 1792 - 20 август 1839) — заеднички суверен војвода од Насау, заедно со братучедот на неговиот татко Фридрих Август, владеејќи од 1816 до 1839 година.
Фридрих Август умрел на 24 март 1816 година, а Вилхелм ги наследил териториите на Усинген и станал единствен суверен на Војводството Насау.
Тој е татко на Адолф, големиот војвода од Луксембург и кралицата Софија од Шведска и Норвешка, сопруга на кралот Оскар II и трет братучед на Вилхелм III од Холандија, кој оставил преживеана ќерка да владее со неговото главно царство, но круната од Луксембург поминала низ машката линија, 17 генерации наназад, за да премине на војводата од Насау, а потоа и на неговите потомци.
Свита за џез-оркестар бр. 2 (Шостакович)

Свита за џез оркестар бр. 2 (|Сюита для джазового оркестра №2) ― свита на Дмитриј Шостакович. Напишана е во 1938 година за новооснованиот државен џез оркестар на Виктор Кнушевицки, а премиерно бил изведен на 28 ноември 1938 година во Москва (Москва Радио) од страна на Државниот џез оркестар. Партитурата била изгубена за време на Втората светска војна, но партитурата по пијано од делото била повторно откриена во 1999 година од Манашир Јакубов. Три движења на свитата биле реконструирани и оркестрирани од Џерард МекБурни, а биле премиерно изведени на BBC Промс во 2000 година.
Свита, во својот реконструиран облик, се состои од следните движења:Пред повторното откривање, друга свита со осум движења на Шостакович била погрешно идентификувана и снимена како втора џез свита. Ова дело сега е точно познато како ''Свита за естраден оркестар'' (по 1956 година), од кое „Валцер бр. 2“ бил искористен за саундтракот на Кјубриковиот ''Очи широкот отворени'', и по што станал поврзан со ''Џез свита бр.2''.
1 Поврзано
*''Свита за џез-оркестар бр. 1'' (Шостакович)
*''Свита за естраден оркестар'' (Шостакович)
Адолф I (Луксембург)

Адолф I (германски: ''Adolf Wilhelm August Karl Friedrich''; 24 јули 1817 - 17 ноември 1905) — голем војвода од Луксембург од 23 ноември 1890 година до неговата смрт на 17 ноември 1905 година. Првиот голем војвода од Домот на Насау-Вајлбург, тој го наследил кралот Вилхелм III на Холандија, ставајќи крај на личната заедница меѓу Холандија и Луксембург. Адолф бил војвода од Насау од 20 август 1839 година до 20 септември 1866 година, кога Војводството било припоено кон Кралството Прусија.
Адолф станал војвода од Насау во август 1839 година, по смртта на неговиот татко Вилхелм. Војводството било припоено кон Прусија по поразот на Австрија во Австро-пруската војна. Од 1815 до 1839 година, Големото Војводство Луксембург било управувано од холандските кралеви како провинција на Холандија. По Договорот од Лондон (1839), Големото Војводство Луксембург станало независно, но останало во лична заедница со Холандија. По смртта на неговите синови, холандскиот крал Вилхелм III немал машки наследници кои би го наследиле. Во Холандија, на жените им било дозволено да го наследат престолот. Меѓутоа, Луксембург го следел Салискиот закон со кој на жените им се забранува наследување. Така, по смртта на кралот Вилхелм, холандската круна ѝ припаднала на неговата единствена ќерка Вилхелмина, додека Луксембург му припаднал на Адолф во согласност со Семејниот пакт Насау. Адолф умрел во 1905 година и бил наследен од неговиот син Вилхелм IV.
Историјата на ФК Барселона

Историјата на фудбалскиот клуб Барселона започнува од основањето на фудбалскиот клуб во 1899 година до денес. ФК Барселона, исто така познат едноставно како Барселона и Барса. Тимот бил основан во 1899 година од група швајцарски, англиски, германски и шпански фудбалери предводени од Жоан Гампер. Клубот играл аматерски фудбал до 1910 година во различни регионални натпреварувања. Во 1910 година, клубот учествувал на нивното прво од многуте европски натпреварувања и оттогаш има собрано четиринаесет трофеи на УЕФА и една шесторка. Во 1928 година, Барселона биле едни од клубовите кој ја основале Ла Лига, највисокото ниво во шпанскиот фудбал, заедно со низа други клубови. Од 2020 година, Барселона никогаш не испаднала од Ла Лига, рекорд што го делат со Атлетик Билбао и големиот ривал Реал Мадрид.
Историјата на Барселона често била политичка. Иако бил клуб создаден и управуван од странци, Барселона постепено станал клуб поврзан со каталонските вредности. Во транзицијата на Шпанија кон автократија во 1925 година, Каталонија станала сè понепријателска кон централната влада во Мадрид. Непријателството го засилило имиџот на Барселона како фокусна точка за каталонизмот, а кога Франциско Франко ја забранил употребата на каталонскиот јазик, стадионот на Барселона станал едно од ретките места каде луѓето можеле да го изразат своето незадоволство. Шпанската транзиција кон демократија во 1978 година не ја намалило сликата на клубот за каталонската гордост. Во 2000-тите - период на спортски успеси во клубот и зголемен фокус на каталонските играчи - официјалните лица на клубот отворено повикале Каталонија да стане независна држава.
1 Почетоци на фудбалскиот клуб Барселона (1899–1922)
На 22 октомври 1899 година, Џоан Гампер објавил оглас во ''Лос Депортес'' во кој ја изјавувал својата желба да формира фудбалски клуб; позитивен одговор резултирал со состанок во Гимназио Соле на 29 ноември. Присуствувале 11 играчи: Валтер Вајлд (првиот директор на клубот), Луис д'Осо, Бартомеу Терадас, Ото Кунцле, Ото Мајер, Енрик Дукал, Пере Кабот, Хосеп Лобет, Џон Парсонс и Вилијам Парсонс. Како резултат на тоа, се родил фудбалскиот клуб Барселона. Сините и црвените бои на дресот првпат биле облечени на натпревар против Хиспанија во 1900 година. Преовладувачката теорија за Каталонија, поддржана од клубот, е дека боите се земени од рагби тимот на машкото училиште на Мерчант Тејлорс, Крозби, поради браќата Артур Вити и Ернест Вити, двајца англо-шпански играчи кои биле многу вклучени во годините на формирање на Барса.
Црква „Св. Марина“ - Флацата

Света Марина (|Αγίας Μαρίνας) — црква во Костурско, Егејска Македонија. Влегува во состав на Костурската епархија на Цариградската патријаршија.
1 Местоположба
Црквата е сместена во јужниот дел на врвот Флацата (1.081 м), близу границата со Албанија, североисточно над селото Крчишта и меѓу селата Ошени на југ и Косинец на север.
2 Историја
Храмот е подигнат во чест на победата на грчката владина армија над патизаните на ДАГ во решителната Битка на Грамошта (Грамос) во август 1949 г. со која е ставен крај на Грчката граѓанска војна. Во последната фаза на војната, Флацата била упориште владините единици.
Црквата е изградена во 1949 г. и првично го носела името „Пресвета Богородица“. Подигната е од војници од 4. чета на 565. баталјон, кои во тоа време биле во одбрана на Флацата. Осветена е на 30 септември 1949 г. од митрополитот Никифор Костурски.
Храмот е обновен во 1970 г. и преименуван во „Света Марина“ од заповедникот на XV дивизија Апостолос Бунотис. Црквата има независна камбанарија, и до неа има бетонски бункер од војната.
3 Поврзано
* Костурска епархија
Црква „Св. Димитриј“ - Калевишта

Свети Димитриј (|Αγίου Δημητρίου) — црква во селото Калевишта, Костурско, Егејска Македонија. Влегува во состав на Костурската епархија на Цариградската патријаршија.
Црквата е изградена во 1860 или 1865 г. Претставува голема трикорабна базилика со мермерен иконостас. Трите кораба се поделени со парови мермерни столбови.
1 Поврзано
* Костурска епархија
Црква „Успение на Пресвета Богородица“ - Слимница

Успение на Пресвета Богородица (|Κοιμήσεως της Θεοτόκου) — црква во селото Слимница, Костурско, Егејска Македонија. Влегува во состав на Костурската епархија на Цариградската патријаршија.
Црквата се наоѓа во Горното Маало на Слимница на 2 септември 1843 г. според натписот на влезот. На еден од аголните камења а напишана годината 1908 — веројатно годината на обнова. Селото било под врховенството на Патријаршијата и имало грчки или погрчено попови. Во храмот служеле свештениците Теодорос Цалдикас, Димитрис и Николас.
За време на Граѓанската војна (1946 - 1949) црквата силно настрадала од бомбардирањата на владината армија, и од неа останале само надворешните ѕидови и влезот со иконата на Богородица над него.
Во 1992 г. покрај урнатините од старата црква е направен мал параклис.
1 Поврзано
* Костурска епархија
Црква „Св. Јован Претеча“ - Вич

Свети Јован Претеча и Свети Ѓорѓи (|Τιμίου Προδρόμου και Αγίου Γεωργίου Ελευθερωτή) — црква во Костурско, Егејска Македонија. Влегува во состав на Костурската епархија на Цариградската патријаршија.
1 Местоположба
Црквата е сместена на билото на врвот Вич, над селото Блаца.
2 Историја
Храмот е подигнат во спомен на грчките владини војници загинати во победоносната борба со партизаните на ДАГ во решавачката Битка на Вич во август 1949 г. со која е ставен крајот на Грчката граѓанска војна. До неа има и споменик на победата.
Следната Битка на Грамошта (Грамос) завршила на 29 август 1949 г., односно на празникот Отсечение (обезглавувањето на Јован Крстител) и затоа храмот го носи неговото име, како и на Свети Ѓорѓи Победоносец.
Камен-темелникот на црквата е удрен во 1980 г. од митрополитот Григориј II Костурски, но со неговата смрт изградбата е запрена. Градежните работи продолжиле по доста време, за на 26 јуни 2010 г. храмот да биде осветен од митрополитот Серафим Костурски.
3 Поврзано
* Костурска епархија
Црква „Св. Атанасиј“ - Слимница

Свети Атанасиј (|Αγίου Αθανασίου) — црква во селото Слимница, Костурско, Егејска Македонија. Влегува во состав на Костурската епархија на Цариградската патријаршија.
Величествената црква е изградена во 1872 г. на рид во Долното Маало на Слимница. Годината е напишана на камен релјеф со цвеќиња и мали глави. Внатре има голема женска црква, но нема живопис. Храмот има исклучително вреден резбан иконостас, како и резбан и насликан амвон. Спроти црквата има воен споменик.
1 Поврзано
* Костурска епархија
Црква „Св. Јован Претеча“ - Слимница

Свети Јован Претеча (|Ιερά Μονή Τιμίου Προδρόμου) — поранешен манастир кај селото Слимница, Костурско, Егејска Македонија. Влегува во состав на Костурската епархија на Цариградската патријаршија.
1 Историја
Манастирот се наоѓал непосредно до денешната граница со Албанија, на патот за Арза. Изграден е од жителите на просперитетната влашка паланка Николица. Урнат е со уништувањето на Николица од Али-паша Јанински на крајот од XVIII век. Манастирот имал големи конаци за поклониците, многу гумна и големи земјишни имоти. Мештаните го помнат и како Свети Ѓорѓи.
2 Поврзано
* Костурска епархија
Ел Класико

Ел Класико е името дадено на било кој фудбалски натпревар помеѓу ривалските клубови ФК Барселона и Реал Мадрид . Првично се однесува на натпреварите што се одржуваат во шпанското првенство, терминот сега го вклучува секој натпревар помеѓу клубовите, како што се во Лигата на шампионите на УЕФА и Купот на кралот. Освен финалето на Лигата на шампионите на УЕФА, тој се смета за еден од најголемите клупски фудбалски натпревари во светот и е меѓу најгледаните годишни спортски настани. Натпревар познат по својот интензитет, имаше незаборавни прослави на голови од двата тима, често со исмејување на противникот.
Ривалството настанува бидејќи Мадрид и Барселона се двата најголеми града во Шпанија и понекогаш се поистоветуваат со спротивставени политички позиции, при што се смета дека Реал Мадрид го претставува шпанскиот национализам, а Барселона се смета за претставник на каталонскиот национализам. Ривалството се смета за едно од најголемите во светскиот спорт. Двата клуба се меѓу најбогатите и најуспешните фудбалски клубови во светот; во 2014 година ''Форбс'' ги рангираше Барселона и Реал Мадрид за двата највредни спортски тима во светот. Двата клуба имаат глобална база на навивачи; тие се двата најследени спортски тима во светот на социјалните мрежи.
Реал Мадрид води во директни резултати во натпреварувачките натпревари со 100 победи наспроти 97 на Барселона со 52 нерешени средби; Барселона води во егзибициони натпревари со 19 победи наспроти мадриѓаните 4 со 10 нерешени и во вкупните натпревари со 116 победи пред Мадрид 104 со 62 нерешени од натпреварот одигран на 20 март 2022 година кој заврши 0-4 со водство на Барселона. Заедно со Атлетик Билбао, тие се единствените клубови во Ла Лига кои никогаш не испаднале.
1 Ривалство
Црква „Св. Никола“ - Клисура (Костурско)

Свети Никола (|Αγίου Νικολάου) — црква во селото Клисура, Костурско, Егејска Македонија. Влегува во состав на Костурската епархија на Цариградската патријаршија.
1 Историја
Црквата е изградена во 1839 г. на местото на постар храм сместен во Горното Маало на Клисура. Опожарена е во 1912 г. од Турците за време на Првата балканска војна и обновена во 1920 - 1922 г. Во пожарот изгорел резбаниот иконостас. Во април 1941 г. храмот повторно пострадал, овојпат од германско бомбардирање.
2 Опис
Храмот е трикорабна базилика. Фреските се дело на самоукиот зограф Николаос К. Папајанис (1870 - 1953). Внатре се чуваат шест путири од XIX век, руски дискос од 1869 г. и една копија, како и 133 вредни икони.
3 Поврзано
* Костурска епархија
Ветроелектрана Фаулер Риџ

Ветроелектрана Фаулер Риџ — ветроелектрана во округот Бентон, Индијана, во близина на градот Фаулер, на околу 48 км северозападно од Лафајет и 140 км северозападно од Индијанаполис. Фаулер Риџ првично биле развиен во 2005 и 2006 од Орион енерџи, ЛЛЦ (Оукленд, Калифорнија) и Вижен енерџи ЛЛЦ (Синсинати, OХ) и подоцна продаден во 2007 на BP Доминион ресорсис. Проектот бил реализиран на почетокот на 2008 година во две фази и има номинална моќност од 600 MW.
Фаулер Риџ биле втората ветроелектрана во Индијана, прва била добра земја I со моќност од 130,5 MW (исто така во Бентон и исто така биле развиена од Орион енерџи, ЛЛЦ (Оукленд, Калифорнија) и Вижен енерџи, ЛЛЦ (Синсинати, OH )). Ветроелектраната во округот Бентон била пуштена во погон во 2008 година. Некои од ветерните турбини се видливи од главниот автопат низ округот US 52. Тие се видливи и долж US 41 во областа Босвел. Други ветроелектрани развиени од Орион и Вижен се Ветроелектраната Камп Гроув и Ветроелектраната во Бентон.
1 Прва фаза
Првата фаза од проектот е во производство и се состои од 222 ветерни турбини, 182 турбини Вестас V82-1,65 MW и 40 турбини Clipper C-96 2,5 MW , со капацитет од 400 MW .
2 Втора фаза
Втората фаза се состои од 133 GE ветерни турбини од 1,5 MW со вкупен капацитет од 200 MW. Изградбата започнала на почетокот на 2009, а втората фаза влегла во производство на почетокот на 2010 година .
Куќа на ул. „Кирил и Методиј“ бр. 14 (Битола)

Куќа на ул. „Кирил и Методиј“ бр. 14 — архитектонско обележје во градот Битола, заведена како културно наследство на Македонија во Списокот на заштитени добра на Министерството за култура под реден број 80 во Битола.
1 Историја
Куќата била изградена во 1930-тите години како семејна куќа на адвокатот Атанасие Сотировиќ, плановите биле дело на архитектот Вангел Самарџиќ, а изведбата на неговото претпријатие „Гранит“.
Железники

Железники (словенечки: ''Železniki'') — мал град во Општина Железники во западна Словенија. Градот е центар на општината Железники. Областа е дел од историскиот регион Горењска. Населбата сега е вклучена во Горењскиот статистички регион.
Список на владетели на Саксонија

Оваа статија ги наведува војводите, кнезовите избирачи и кралевите кои владееле со различни територии наречени Саксонија од почетокот на Саксонското Војводство во 6 век до крајот на германските монархии во 1918 година.
1 Кралеви на Саксонија 1806–1918
Светото Римско Царство се распаднало во 1806 година по поразот од Наполеон. Изборниот кнез на Саксонија, сојузник на Наполеон I, по распадот на Царството станал владетел на независното Кралство Саксонија во 1806 година.
Слика, Име, Владеење, Посед, Сопружник, Забелешки
Фридрих Август I, 20 декември 1806 – 5 мај 1827, Кралство Саксонија, Амалија од Цвајбрикен-Биркенфелд, Во 1806 година станал крал на новото Кралство Саксонија. Исто така бил војводата од Варшава од 1807 до 1813 година. Не оставил машки потомци. Него го наследил неговиот брат.
Антон, 5 мај 1827 – 6 јуни 1836, Кралство Саксонија, Марија Каролина од Савоја, Не оставил машки потомци. Него го наследил неговиот внук.
Фридрих Август II, 6 јуни 1836 – 9 август 1854, Кралство Саксонија, Мери Каролина од Австрија, Син на принцот Максимилијан од Саксонија. Не оставил потомци. Него го наследил неговиот брат.
Јован, 9 август 1854 – 29 октомври 1873, Кралство Саксонија, Амалија Августа од Баварија, Станал подреден владетел во Германската Империја по обединувањето на Германија во 1871 година.
Алберт, 29 октомври 1873 – 19 јуни 1902, Кралство Саксонија, Карола од Васа, Син на Јован. Не оставил потомци. Него го наследил неговиот брат.
Георг, 19 јуни 1902 – 15 октомври 1904, Кралство Саксонија, Инфанта Марија Ана од Португалија, Син на Јован. Брат на Алберт.
Фридрих Август III, 15 октомври 1904 – 13 ноември 1918, Кралство Саксонија, Надвојвотка Луиз од Австрија, Последниот крал на Саксонија. Абдициран доброволно за време на Ноемвриската револуција од 1918-19 г.
Снижувалка

Снижувалка или бемол (♭) — музички предзнак кој означува снижување на тоновите зад него за полустепен. На имињата на вака снижените тонови се додава наставката ''-ес''. Во овој случај, ако тонот е означен со самогласка, ''се'' губи ''e'' и се додава само ''-с''. На пример ''цес'' (снижено ''це''), ''ес'' (снижено ''e''), ''ас'' (снижено ''a'') итн.
Во нотниот запис има потреба некој тон да се снижи и двапати, и во таа прилика се користи двојна снижувалка која се пишува со тесно поврзување на двете снижувалки пред нотата. Тоналитетите во чии предзнаци се јавуваат овие снижувалки не се практични и затоа многу ретко се среќаваат вон теоријата на музиката.
1 Запис
Знакот обично се пишува така што површината оградена со неговиот долен дел го означува местото на тонот што се снижува. Во рамките на нотниот систем, тој е во празнината, односно на линијата. Вон системот, неопходно е да се исцртаат помошни линии, како што би се правело за ноти.
2 Употреба
Постојат две можни употреби на овој знак:
* Пред клучот или на местото на промената на тоналитетот, овој знак го означува снижувањето на секој следен тон што го опфаќа, до следната промена на тоналитет.
* Во рамките на тактот, овој знак означува снижување на секој следен тон опфатен со него, но само до крајот на тактот.
Алварес Кели

„Алварес Кели“ (англиски: ''Alvarez Kelly'') — американски филм од 1958 година, во режија на Едвард Дмитрик (Edward Dmytryk), според сценариото на Френклин Коен (Franklin Coen), Елиот Арнолд (Elliott Arnold) и Даниел Тарадаш (Daniel Taradash). Филмот е заснован врз вистини настан од Американската граѓанска војна, од 1864 година, познат како „Нападот на бифтеците“ (''The Beefsteak Raid''). Главните улоги ги играат: Вилијам Холден (William Holden), Ричард Видмарк (Richard Widmark), Џенис Рул (Janice Rule), Патрик О'Нил (Patrick O'Neal), Викторија Шо (Victoria Shaw) и Ричард Раст (Richard Rust).
1 Синопсис
Сточарот Алварес Кели (го игра Холден) добива задача да однесе стадо говеда кај војската на Југот, залогорена во Вирџинија. Кели ја извршува задачата без никакви проблем, но кога доаѓа речиси до целта, него го грабнува група непријателски војници, предводени од полковникот Том Роситер (го игра Видмарк), бидејќи и војската на Северот мора да ја зголеми својата залиха на храна, неопходна за војската која се наоѓа опколена во Ричмонд. Така, Кели е принуден да „соработува“ со непријателската војска...
Црква „Св. Илија“ - Клисура (Костурско)

Свети Илија (|Προφήτη Ηλία) — црква кај селото Клисура, Костурско, Егејска Македонија. Влегува во состав на Костурската епархија на Цариградската патријаршија.
1 Местоположба
Црквата е сместена на 3 км југоисточно од Клисура, на билото на истоимениот врв Свети Илија на планината Мурик.
2 Историја
Храмот е изграден во XIX век. На првиот ден на Илинденското востание, Мокренската чета на ВМРО составена од 74 борци на чело со војводата Никола Андреев водела тешка битка со редовна турска војска од 150 војници и грчка чета од 50 борци. Загинале 7 македонски четници — мокренците Ѓорѓи Папастерев, Геле Тегов Пачин, Христо Н. Матин, Тоде Михалин, Динче на Уанката, како и конујците Симо Х. Касабов и Насе Пуљов, кои се погребани во црковниот двор.
3 Поврзано
* Костурска епархија
Климатски договор од Глазгов

Климатскиот договор од Глазгов — договор постигнат на Конференцијата за климатски промени на Обединетите нации (COP26) во 2021 година.
Пактот е првиот договор за климата што експлицитно планира да ја намали употребата на јаглен. Заложбата за „фазно исфрлање“ на јагленот била сменета во „''фаза надолу''“ во доцните преговори, за јаглен во Индија и јаглен во Кина и други земји зависни од јаглен.
1 Развој
Главните елементи на пактот се:
* Договор за повторна посета на плановите за намалување на емисиите во 2022 година со цел да се обиде да ја одржи целта од Парискиот договор за 1,5 °C
* Првото вклучување на заложбата за ограничување на („фаза надолу“) употребата на ненамалениот јаглен (од оваа формулација имплицитно следи дека користењето јаглен со „намалување“ (нето-нула емисија), на пр. со неутрализирање на добиениот јаглерод диоксид преку Процесот на CO<sub>2</sub>, не треба да се намалува. Сепак, ова зафаќање и складирање на јаглерод е прескапо за повеќето електрани на јаглен. )
* Посветеност на климатските финансии за земјите во развој.
2 Заложби
Бројот на земји кои ветиле дека ќе достигнат нето-нула емисии надминал 140. Оваа цел вклучува 90% од сегашните глобални емисии на стакленички гасови.
Повеќе од 100 земји, вклучително и Бразил, ветиле дека ќе го поништат уништувањето на шумите до 2030 година.
Повеќе од 40 земји ветиле дека ќе се оддалечат од јагленот.
Индија ветила дека ќе извлече половина од потребите за енергија од обновливи извори до 2030 година.
Владите на 24 развиени земји и група големи производители на автомобили, вклучувајќи ги GM, Ford, Volvo, BYD Auto, Jaguar Land Rover и Mercedes-Benz се обврзале да „''работат на тоа целата продажба на нови автомобили и комбиња да биде нула емисија на глобално ниво до 2040 година, и најдоцна до 2035 година на водечките пазари''“. Големите земји за производство на автомобили како САД, Германија, Кина, Јапонија и Јужна Кореја, како и Фолксваген, Тојота, Пежо, Хонда, Нисан и Хјундаи, не го ветиле тоа.
3 Прием
Шефицата на ОН за клима, Патриша Еспиноза изјавила дека не е задоволна од промената на јазикот во последен момент што ја потврдиле членовите на индиската и кинеската партија, но изјавила дека „''Немањето договор беше најлошиот можен резултат таму.''''Никој не победува''“, наведувајќи дека е задоволна од договорот во целина. „''Би сакале многу јасна изјава за постепено укинување на јагленот и елиминација на субвенциите за фосилни горива''“, но објаснила дека ги разбира потребите на Индија.
Сончева енергетика во Мисисипи

Сончевата енергетика во Мисисипи бил недоволно искористен метод за производство, но тековното брзо зголемување започнало во 2016. Додека државата имала само 1,1 MW капацитет поврзан на мрежата во 2015 , имаше 242,32 MW во 2019. Фотоволтаиците на покривот би можеле да обезбедат 31,2% од целокупната електрична енергија што се користи во Мисисипи од 11.700 MW доколку се стават сончеви плочи на секој достапен покрив.
Во 2011, клубот Сиера го тужел Министерството за енергетика на Соединетите Држави кое обезбедувало инвестиции во фабрика за гасификација на јаглен што ја гради „Мисисипи пауер“. Во 2012 „Мисисипи пауер“ имале само 0,05% обновливи извори во својата мешавина на енергија. Во погодбата во 2014 , „Мисисипи пауер“ се согласил да дозволи нет мерење и да понуди 100 MW договори за купи продажба на енергија од ветер или сончева енергија. Мисисипи е една од двете држави, заедно со Флорида, која нема потенцијал за стандардна комерцијална енергија од ветер, нема локации што би обезбедиле најмалку 30% фактор на капацитет, иако 30.000 MW од 100 метри високи турбини би работеле со фактор на капацитет од 25%. .
„Џорџиа пауер“, која обезбедува енергија во југоисточниот дел од Мисисипи, започнала програма за договор за 210 година MW сончева енергија во 2014 , веројатно зголемување на 525MW. 100MW би биле од мали дистрибуирани инсталации.
Нудењето нет мерење е потребно со федералниот закон, но Мисисипи е една од четирите држави што не со државна политика за нет мерење, што значи дека треба да се преговара со претпријатието.
1 Статистика
<timeline>
Капацитет на PV поврзан со мрежа (MW)
година, Капацитет, Промена, % Промена
2009 година, 0.1
2010 година, 0.3, 0.1, 200%
2011 година, 0,6, 0.3, 100%
2012 година, 0,7, 0.1, 17%
2013 година, 1.0, 0.3, 43%
2014 година, 1.0, 0, 0%
2015 година, 1.1, 0.1, 10%
2016 година, 6, 0,9, 545%
2017 година, 72, 66, 1200%
2018 година, 187, 115, 260%
2019 година, 242.3, 55.3, 29%
2020 година, 318,4, 76.1, 31%
2021 година, 319,6, 1.2, %
+Сончево генерирање на комунални размери во Мисисипи (GWh) , година, Вкупно, јан, фев, Март, Апр, мај, јун, јул, авг, Сеп, окт, Ноември, Дек
2017 година, 84, 0, 0, 0, 0, 1, 3, 14, 11, 13, 14, 14, 14
2018 година, 326, 20, 16, 30, 34, 37, 35, 34, 32, 27, 28, 17, 16
2019 година, 322, 19, 16, 26, 31, 35, 32, 33, 30, 31, 20, 27, 22
2020 година, 434, 23, 27, 34, 44, 49, 45, 42, 43, 34, 36, 30, 27
2021 година, 303, 26, 25, 35, 46, 46, 42, 41, 42
2 Инсталации
* Четири мегавати во Поморскиот градежен баталјон центар во Галфпорт од Хана Солар, развивач на „Мисисипи пауер“ .
3 Поврзано
* Сончевата енергија во САД
* Обновливите извори на енергија во САД
Хоакин Канавес

Хоакин Канавес (8 јануари 1640 - 3 јуни 1721 година) бил шпански прелат кој служел како епископ на Малта од 1713 до 1721 година.
1 Биографија
Канавес бил роден во Поленса, Мајорка во Шпанија. На 24 февруари 1679 година бил ракоположен за свештеник на Малтешкиот ред. На 30 август 1713 година, папата Климент XI го назначил за наследник на епископот Давиде Коко Палмиери од Малта. Тој бил осветен за епископ од кардиналот Франческо Аквавива на 10 септември и формално поставен на 4 октомври истата година. Преостанатите 7 години ги поминал како епископ на Малта до 3 јуни 1721 година, кога починал на 81-годишна возраст.
2 Поврзано
* Католичка црква во Малта
Црква „Св. Марко“ - Клисура (Костурско)

Свети Марко (|Αγίου Μάρκου) — црква кај селото Клисура, Костурско, Егејска Македонија. Влегува во состав на Костурската епархија на Цариградската патријаршија.
1 Историја
Црквата се наоѓа на 1 км источно од Клисура. Во неа има вредни фрески од 1865 г., дело на селечкиот зограф Томас Папазику, како и пет вредни икони.
2 Поврзано
* Костурска епархија
Црква „Св. Димитриј“ - Клисура (Костурско)

Свети Димитриј (|Αγίου Δημητρίου) — црква во селото Клисура, Костурско, Егејска Македонија. Влегува во состав на Костурската епархија на Цариградската патријаршија.
1 Историја
Црквата е изградена во 1856 г. во Долното Маало на Клисура, на местото на стар храм, кој според преданието датира од 1700 г. Според Николаос Сјокис меѓу 1700 и 1773 г. Клисура била седиште на костурскиот митрополит.
Во 1996 г. црквата е прогласена за заштитен споменик.
2 Опис
Црквата претставува трикорабна базилика со припрата. Има трикатна камена камбанарија. Внатре има украсни резби со исклучителен квалитет. Резбаниот иконостас на храмот е изработен во 1819 г., а проскинитарот е од 1820 г. Средствата за иконостасот, проскинитарот и владичкиот престол ги дале Георгиос Урман и Георгиос Басиос, како и шивачкиот и млекарскиот еснаф во Цариград. Живописот е дело на кионатски, самарински и клисурски зографи. Во храмот се зачувани два вредни дискоса (од кои едниот е од 1746 г.), четири евангелија со сребрени опкови, свадбени венци и други работи, како и 44 вредни икони.
3 Поврзано
* Костурска епархија
Разрешувалка

Разрешувалка или бекар (♮) — предзнак во музичката нотација што го негира дејството на повишувалка или снижувалка што се наоѓа во истата празнина или линија на нотниот систем.
1 Запис
Разрешувалка се означува така што површината опфатена со нејзините четири линии ја опфаќа линијата или празнината на која се наоѓа тонот што треба да се „разреши“. Доколку се бележи вон границите на нотниот систем, помошните линии треба да се напишат како за ноти.
2 Употреба
Разрешувалката се користи на неколку места во музичките дела:
* За разрешување тонови во рамки на еден такт, каде што има смисла да се користи само на оние тонови што се повишени или снижени, бидејќи нема ефект врз другите.
* Експлицитно да се означи престанок на важност на предзнакот на еден тоналитет. Како на долната слика
Разрешувалките на местата на тоновите ''ha'', ''e'' и ''a'' експлицитно е означено дека претходните предзнаци Ес-дур односно Це-мол повеќе не важат, по што се наведуваат новите предзнаци Е-дур односно Цис-мол.
Абрахам Хил

Абрахам Хил ФРС (19 април 1633 Лондон - 5 февруари 1721) бил британски трговец.
1 Живот
Хил бил крстен на 16 јуни 1635 година во Бакчрч Свети Дионис, Лондон. Неговиот татко, Ричард Хил, трговец и Алдерман од Лондон, бил назначен од Долгиот парламент за благајник на секвестрации во летото 1642 година, и дејствувал во тоа својство до 1649 година Неговата мајка, Агнес Тревола, била ќерка на Томас Тревола од Мевагисеј, кој потекнувала од родот на Џон Тревола, Есквајр, градител на кејот во Мевагисеј, и Летиција Рашли Тревола, обајцата на Трелеван, која и самата била внук на прородителот на Рашлиите на Фовеј.
Хил навлегол во бизнисот на својот татко, во кој бил успешен, но студирал и јазици и филозофија. Бил и колекционер на книги и монети. По смртта на неговиот татко во јануари 1660 година, тој наследил богатство и ангажирал комори во колеџот Грешам. Тој бил еден од Советот на Кралското друштво именуван во повелбата на кралот, од 22 април 1663 година. На 30 ноември истата година бил избран за благајник на друштвото, функција која ја извршувал до 30 ноември 1665 година. Реизбран на 1 декември 1679 година, тој повторно ги извршувал должностите до 30 ноември 1700 година.
По пристапувањето на Вилијам III и Марија II, Хил станал комесар за трговија, а кога Џон Тилотсон станал надбискуп на Кентербери во 1691 година, тој го назначил Хил за свој контролор. Во следното владеење Хил поднел оставка од своето место во трговскиот одбор и се повлекол во својот имот Сент Џонс во Сатон-ат-Хон, Кент, кој го купил во 1665 година. Починал на 5 февруари 1721 година и бил погребан во црквата Сатон.
Хил бил пријател и дописник на Џон Ивлин и Семјуел Пипс, и роднина на Абигејл Хил, која станала Лејди Машам.
2 Работи
Хил го напишал животот на Исак Бароу за првиот том од неговите ''Дела'', објавен во 1683 година и повторно издаден во следните изданија. Изборот од кореспонденцијата на Хил бил уреден од Томас Астл како ''Познати писма кои поминаа помеѓу А. Хил и неколку еминентни и генијални личности од минатиот век'', Лондон, 1767 година. Ракописот од оваа кореспонденција, заедно со другите трудови на Хил и неговиот татко, бил зачуван меѓу Дополнителните ракописи во Британскиот музеј, каде што имало и десет тома од вообичаените книги на Хил, неговите официјални меморандуми како комесар за трговија и неговите писма до Сер. Ханс Слоун, 1697-1720.
3 Семејство
Прво се оженил со Ана (починала во 1661 година), ќерка на Сер Булстрод Вајтлок, од која го добил синот Ричард (1660-1721) и ќерката Френсис (1658-1736). Неговата втора сопруга била Елизабет (1644-1672), ќерка на Мајкл Прат од Бромли-бај-Боу, Мидлсекс.
4 Наводи
;
Димитар Чкатров

Димитар Чкатров ( во – починал во во ) — член на ММТРО, ванчомихајловистичката ВМРО, МПО и претставник на бугарската фашистичка окупаторска власт во Македонија за време на Втората светска војна.
1 Животопис
Студирал архитектура на Белградскиот универзитет и се вклучил во ММТРО. Бил уапсен и на судскиот Студентски процес во Скопје (1927 година), бил осуден на 10 години затвор. Пред Втората светска војна, заедно со Димитар Ѓузелов бил претставник на граѓанската опозиција која се залагала Македонија да биде федерална единица во Кралството Југославија. Во Втората свеетска војна се ставил во служба на бугарските окупаторски власти во Македонија, за кои отворал читалишта и организирал културни клубови за ширење на пробугарска и профашистичка пропаганда.Поради својата предавничка дејност спрема македонскиот народ во 1945 година, бил осуден на смрт од Народниот суд и стрелан.
Фудбалска репрезентација на Мали

Фудбалската репрезентација на Мали (француски: Équipe nationale de football du Mali) го претставува Мали во машкиот меѓународен фудбал и е управуван од Малиската фудбалска федерација. Прекарот на тимот е Les Aigles (Орлите). Тие се вклучени во натпреварувањата на ФИФА и Конфедерацијата на африканскиот фудбал (КАФ).
Додека Мали е голема младинска фудбалска сила и во Африка и во светот, тие никогаш не се квалификувале за ниту една завршница на Светското првенство во историјата. Тие се квалификувале во Африканскиот куп на нации во 12 наврати.
Мали биле суспендирани од ФИФА на 17 март 2017 година поради „мешање на владата“ во националната фудбалска асоцијација, имено распуштање на нејзиниот извршен комитет. Сепак, репрезентацијата била повторно вклучена од ФИФА на 29 април, откако извршниот комитет бил повторно воспоставен од владата на Мали.
1 Историја
Мали стигнал до финалето на Африканскиот куп на нации 1972, но загубил со 3–2 од Конго. Тие не успеале повторно да се квалификуваат за финалето сè до 1994 година кога стигнале до полуфиналето, достигнување повторено во 2002, 2004 и 2012 година.
Тие го одиграле својот прв натпревар од квалификациите за Светското првенство во 2000 година. Како дел од квалификациите на КАФ за Светското првенство 2002, Мали загубил во прелиминарната рунда од Либија. Две години подоцна, земјата била домаќин на Африканскиот куп на нации 2002.
Тимот на Мали до 23 години успеал да се квалификува за Летните олимписки игри 2004 во Грција. Тимот чиј тренер бил Чеик Коне успеал да стигне до четвртфиналето на олимпискиот турнир пред да загуби од Италија.
Во квалификациите за Светското првенство 2006 , Мали ја победил Гвинеја-Бисао во прелиминарните натпревари. Во резултатот од втората рунда, Мали завршил на петтото место во својата група. На 27 март 2005 година, избувнале немири во Бамако откако Мали загубил во квалификацискиот натпревар за Светското првенство од Того, со 2–1 по гол во последната минута.
Во Африканскиот куп на нации 2010, Мали се нашол во фудбалските наслови бидејќи се вратил по губењето од 4-0 на единаесет минути до крајот и да израмни 4-4 со Ангола. Се смета за едно од најдобрите враќања во последно време, заедно со познатиот кам-бек на Шведска против Германија во квалификациите за Светското првенство 2014 со ист резултат.
1.1 Добавувачи на спортската опрема
Производител, Период
Kappa, 1998–2003
Baliston, 2003–2007
Airness, 2007-
2 Тимски почести
2.1 Континентални турнири
* Африкански куп на нации
: Вицепрваци (1): 1972
* Првенство на африкански нации
: Вицепрваци (1): 2016, 2020
2.2 Други турнири и купови
: Куп на Амилкар Кабрал
: Прваци (3): 1989, 1997, 2007
: Вицепрваци (4): -
3 Поврзано
* Фудбалот во Мали
Осигурување од климатски ризик

Осигурувањето од климатски ризик — вид на осигурување дизајнирано да го ублажи финансискиот и другиот ризик поврзан со климатските промени, особено феномените како екстремните временски услови. Осигурувањето често се третира како вид осигурување потребно за подобрување на климатската отпорност на сиромашните и заедниците во развој. Обезбедува ликвидност по катастрофата за мерки за помош и реконструкција, истовремено подготвувајќи се и за идните мерки со цел да се намали ранливоста.
Критичарите на осигурувањето велат дека таквото осигурување го става најголемиот дел од економскиот товар на заедниците одговорни за најмала количина на емисии на јаглерод. За земјите со низок приход, овие програми за осигурување може да бидат скапи поради високите трошоци за стартување и барањата за инфраструктура за собирање податоци. Теоретизирано е дека високите премии во областите со висок ризик кои се соочуваат со зголемени климатски закани, би го обесхрабриле населувањето во тие области. Овие програми, исто така, обично се навремени и финансиски несоодветни, што може да биде неизвесност за националните буџети. Значителен проблем на микро-ниво е тоа што катастрофите поврзани со временските услови обично влијаат на цели региони или заедници во исто време, што резултира со голем број штети истовремено. Ова значи дека е потребно да се продава во многу голем, разновиден размер. Сепак, добро дизајнираното осигурување за климатски ризик може да дејствува како безбедносна мрежа за земјите додека ја подобрува отпорноста.
Меѓународната заедница инвестирала во развој на понатамошна поддршка за овој вид осигурување преку глобалното партнерство ''InsuResilience'' лансирано на COP23. Таа група поддржува регионални програми како што се Адаптација на климатски ризик и осигурување на Карибите (CRAIC) и меѓународни организации како Минхенската иницијатива за климатско осигурување. ACT Alliance објавила водич за модел ориентиран на правична и климатска правда за осигурување од климатски ризик во 2020 година
1 Видови осигурување од климатски ризик
1.1 Осигурување од поплави
Зголемените ризици поврзани со климатските промени, како што се покачувањето на нивото на морето, поплавите и ветровите, ја загрозуваат животната средина и достапноста на погодените области. Ова е причината зошто еден од пошироко користените форми на осигурување од климатски ризици е осигурувањето од поплави, кое обезбедува покривање од загуби предизвикани од поплави.
Црква „Св. Атанасиј“ - Бела Црква (Костурско)

Свети Атанасиј (|Αγίου Αθανασίου) — црква во селото Бела Црква, Костурско, Егејска Македонија. Влегува во состав на Костурската епархија на Цариградската патријаршија.
Црквата е гробишен храм, сместен на половина километар западно од селото, на патот за Нестиме. Изградена е во 1851 г. Внатре се чуваат поствизантиски икони од постар храм.
1 Поврзано
* Костурска епархија
Андервене

Андервене (|Andervenne) — општина во округот Емсланд, во сојузната покраина Долна Саксонија, Германија.
1 Географија
1.1 Местоположба
Општината се наоѓа помеѓу градовите Фререн и Фирстенау и околу 20 километри источно од реката Емс и градот Линген, на јужната страна на Лингенер Хее. Во општинското пдорачје се наоѓа југоисточниот брег на Залското Езеро.
1.2 Општински единици
Кон општината Туине припаѓаат следниве места:
* Андервене-Обердорф
* Андервене-Нидердорф
1.3 Соседни општини
Соседни општини на север се општините Ленгерих и Хандруп, обете во општинската заедница Ленгерих, на исток е градот Фирстенау во истоимената општинска заедница во округот Оснабрик и на југозапад е градот Фререн.
Бестен

Бестен (|Beesten) — општина во округот Емсланд, во сојузната покраина Долна Саксонија, Германија.
1 Географија
1.1 Местоположба
Општината се наоѓа во јужниот дел на областа Емсланд на Гросе Аа, околу 16 километри југоисточно од градот Линген и 23 километри северозападно од Ибенбирен.
1.2 Соседни општини
Соседни општини на североисток е градот Фререн, на југоисток е општината Шапен, на југ и запад е општината Лине, како и Месинген на североисток.
Фререн

Фререн (|Freren) — мал град во округот Емсланд, во сојузната покраина Долна Саксонија, Германија. Се наоѓа околу 15 километри источно од градот Линген. Во минатото бил дел од поранешниот округ Линген, кој се наоѓал во јужниот дел на денешниот округ Емсланд.
Градот претставува административно седиште на истоимената општинска заедница од 1974 година. Градските права ги добил во 1723 година.
1 Географија
1.1 Местоположба
Фререн се наоѓа во округот Емсланд, близу сојузната граница со Северна Рајна-Вестфалија, југоисточно од Лингенер Хее.
Во непосредна близина се наоѓаат градовите Линген (15 км на северозапад), Ибенбирен (26 км на југоисток), Рајне (23 км на југозапад) и Фирстенау (11 км на североисток). Поголем голем град во близина е Оснабрик на југоисток.
1.2 Соседни општини
Фререн се граничи на север со општината Ленгерих во истоимената општинска заедница, на исток со општината Андервене, градот Фирстенау во општинската заедница Фирстенау во округот Оснабрик и општината Хопстен во округот Штајнфурт во Северна Рајна-Вестфалија, на југ е општината Шапен во општинската заедница Шпеле и на запад се општините Бестен, Месинген и Туине.
1.3 Градски единици
Поранешните имоти Лое-Венслаге, Герингхузен, Линсфелд, Зутруп, Остви, Зетлаге и Оверватер претставуваат делови на градот од 1974 година.
Покрај нив, и Андервене претставувал поранешен имот на Фререн, но денес Андервене е самостојна општина.
2 Политика
2.1 Градски совет
Градскиот совет се состои од 17 избрани членови. Членовите се избираат на општи избори на секои пет години.
На последните општински избори на 12 септември 2021 година биле добиени следниве резултати:
Партии и листи, Удел, Места
CDU, Демохристијански сојуз на Германија, 85,16, 14
SPD, Социјалдемократска партија на Германија, 14,84, 3
Вкупно, 100, 17
''
2.2 Градоначалник
Градоначалникот се избира директно, а моментален градоначалник е Клаус Прекел.
3 Галерија
Манастир „Св. Архангели“ - Чука (Костурско)

Свети Архангели (|Ιερά Μονή Ταξιαρχών Τσούκας) — средновековен манастир во Костурско, Егејска Македонија. Влегува во состав на Костурската епархија на Цариградската патријаршија. Изворно ѝ припаѓал на Охридската архиепископија.
Манастирот се наоѓа во областа Нестрамкол, на врв на карпа кај напуштеното село Чука, на 1,5 км од с. Радигоже и на 21 км од градот Костур.
На крајот од XIII век манастирот е живописан со помош на царевите од династијата Палеолози. Во 1684 г. селото Чука и овој манастир, заедно со селото Галишта и неговата црква „Св. Ѓорѓи“ му се дадени на манастирот „Пресв. Богородица Мавровска“ како негов имот. Манастирот е разурнат во 1943 г. од италијанската окупаторска војска. За време на Граѓанската војна (1946 – 1949) жителите на Чука се иселиле и селото останало запустено.
Од манастира денес се зачувани три градби — манастирската црква, црквата „Живоносен Извор“ и манастирската трпезарија.
Во 1962 г. манастирот е прогласен за споменик на културата.
1 Поврзано
* Костурска епархија
Звукотека

Звукотека — база на податоци на звуци од различни видови. Во звукотека, како во библиотека, се наоѓа медијатека на разни звуци, на иста или различни теми. Звукотека може да се создаде од едно или повеќе лица со цел да се соберат елементи на музичка и уметничка различност кои би биле достапни за секого.
Најголемата звукотека за живиот свет (150 000 песни, извици, шумови и мрморења од 9 000 животински видови во 2013 година) ставена на интернет е онаа на Медијатеката Меколеј на ''Лабораторијата за орнитологија'' на Универзитетот Корнел .
1 Поврзано
* Звук
Војник (филм од 1966)

„Војник“ — југословенски филм од 1966 година, во режија на Џорџ Брејкстон. Главните улоги ги играат: Раде Марковиќ, Фрејзер Мекинтош, Бранка Зориќ, Петар Баниќевиќ и Оливера Вучо. Филмот е посветен на околу 200 југословенски деца кои за време на Втората светска војна погинале во борбите против непријателот. Главната улога ја игра 13-годишниот австралиски глумец Фрејзер Мекинтош.
1 Синопсис
Јован е момче на возраст од 11 години кој живее во југозападна Југолавија. Тој и неговите другари сакаат да играат војнички игри, а Јован има желба навистина да стане војник. Набргу започнува Втората светска војна и детските игри стануваат стварност...
Статички манастир

Статички манастир „Св. Илија“ — манастир во селото Статица, Костурско, Егејска Македонија. Влегува во состав на Костурската епархија на Цариградската патријаршија. Изворно ѝ припаѓал на Охридската архиепископија.
Манастирот е сместен на рид на неколку стотини метри од Статица. На крајот на XVIII век мештаните изградиле мала еднокорабна базилика посветена на Свети Илија. Црквата од напред има ниска камбанарија. Иконостасот е прост, а големите икони се од XIX век. Царските двери се разбани.
Околу 1840 г. овде дошле монаси и изградиле конаци, кои постојат и денес. Манастирот се користел како прибежиште за населението за време на грчката вооружена пропаганда на почетокот на XX век.
1 Поврзано
* Костурска епархија
Црква „Св. Захариј“ - Загар

Свети Захариј (|Ναός Αγίου Ζαχαρία στο Γράμμο) — црква на планината Грамошта во Костурско, Егејска Македонија. Претставува единствената преживеана градба од некогашното село Загар. Влегува во состав на Костурската епархија на Цариградската патријаршија. Изворно ѝ припаѓал на Охридската архиепископија.
1 Историја
Според повеќето истражувачи, храмот е изграден на крајот од XVI век и претставува една од највпечатливите цркви на ова подрачје. Своевремено бил црква на денес исчезнат манастир, веројатно метох на соседниот манастир „Св. Архангели“ кај селото Чука, бидејќи црквата е мала. Преостанала само црквата, но откриени се темелите на конаците.
Околу манастирот се развило селцето Загар. По уништувањето на Линотопи во 1769 г. во Загар се населило муслиманско население кое ја претворило црквата во џамија. Подоцна храмот е претворен во штала. По припојувањето на Егејска Македонија кон Грција во 1912 г. истиот одново станал црква. Во XX век е обновена припратата која доготаш била во урнатини.
Во 1990 г. црквата е прогласена за споменик на културата.
2 Архитектура
Црквата е крстокуполна и покриена со камени плочки, што заедно со внимателната ѕидарија покажува дека е дело на градители од еписката школа.
Внатрешноста е живописана, но голем дел од фреските се уништени во пожар. Зачуваните фрагменти се од XVII век, што се потврдува во натпис над прозорец одвнатре на јужниот ѕид со годината 1671.
Фреските во храмот се поврзуваат со зографи од Линотопската школа. Оштетениот натпис над прагот на црквата е напишан на влашки со грчки букви и гласи:
3 Фрески
4 Поврзано
* Костурска епархија